###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 31/2020. (VII. 30.)** A berettyóújfalui 4 hrsz.-ú ingatlanra vonatkozó vételi ajánlat megtételének javaslata

**A20 32/2020. (VII. 30.)** „Önkormányzati étkeztetési fejlesztések támogatása” című felhívásra történő pályázat benyújtásának javaslata

**A20 33/2020. (VII. 30.)** A berettyóújfalui 983/6/A/26 hrsz.-ú ingatlan versenytárgyalás útján történő értékesítésének javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 37/2020. (VII. 30.)** A berettyóújfalui 4 hrsz.-ú ingatlanra vonatkozó vételi ajánlat megtételének javaslata

**A20 38/2020. (VII. 30.)** „Önkormányzati étkeztetési fejlesztések támogatása” című felhívásra történő pályázat benyújtásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2020. július 30-án megtartott Pénzügyi Bizottság, illetve az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

 Dr. Zákány Zsolt bizottsági elnök

 Nagy István bizottsági tag

 Csarkó Imre bizottsági tag

 Gógán Péterné bizottsági tag

 Lencsésné Gál Mária bizottsági tag

**Ügyrendi, Közrendvédelmi és Településfejlesztési Bizottság részéről:**

 Szántai László bizottsági tag

 Vitányi Ferenc József bizottsági tag

 Papp Máté bizottsági tag

 Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Bónácz János alpolgármester

 Nagyné Székely Katalin aljegyző

 Dézsi Ferencné pénzügyi irodavezető

 Sólya László városfejlesztési irodavezető

 Dr. Mészáros Gabriella vagyonügyi ügyintéző

 Mile Sándor jegyzőkönyvvezető

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel, az Ügyrendi, Közrendvédelmi és Településfejlesztési Bizottság pedig 3 fővel van jelen, így mindkét Bizottság határozatképes. Az együttes ülés kezdetekor Nagy István és Szántai László nem voltak jelen. A levezető elnök elmondta, hogy az együttes bizottsági ülés meghívójában két napirendi pont szerepel. Ezt követően a napirend tervezetét szavazásra bocsátotta, melyet a Bizottságok tagjai 4, illetve 3 igennel egyhangúan támogattak.

Az ülés kezdete: 1517

**Együttes ülés napirendje:**

1./ Előterjesztés a berettyóújfalui 4 hrsz.-ú ingatlanra vonatkozó vételi ajánlat megtételére (3.)

 **Előterjesztő:** Muraközi István polgármester

2./ Előterjesztés „Önkormányzati étkeztetési fejlesztések támogatása” című felhívásra történő pályázat benyújtására (6.)

 **Előterjesztő:** Muraközi István polgármester

**Pénzügyi Bizottság további napirendje:**

3./ Előterjesztés a berettyóújfalui 983/6/A/26 hrsz.-ú ingatlan versenytárgyalás útján történő értékesítéséről (5.)

**Előterjesztő:** Muraközi István polgármester

**1. Napirend:** Előterjesztés a berettyóújfalui 4 hrsz.-ú ingatlanra vonatkozó vételi ajánlat megtételére

**Muraközi István polgármester** szóbeli kiegészítésében elmondta, hogy TOP forrásból az Önkormányzat kerékpárút építésére nyert pályázatot 340 millió forint értékben, melynek bizonyos elemei már elkészültek Berettyóújfaluban, mint például a Nefelejcs és Béke utca közötti kerékpárút, a Rákóczi iskolától a Csendes-temetőig, a Berettyólaposon, illetve a Szentmártoni kerékpárút teljes szakaszának felújítása. Ennek a pályázatnak része volt Berettyószentmárton területén egy kerékpáros pihenőnek a létesítése. A pályázatot megnyerve a tervek elkészültek, majd mikor a kivitelezésre került a sor, akkor derült ki, hogy a pályázat kiírásában a kerékpáros pihenő építésére csak külterületen kerülhet sor. A kerékpáros pihenőt emiatt a pályázatból nem lehet megvalósítani. A kerékpáros pihenő megépül Berettyószentmártonban, azonban nem ebből a pályázatból, nem TOP forrásból, hanem hazai forrásból fog megvalósulni. Az eredeti összegből emiatt egy másik műszaki tartalmat lehet megvalósítani, ami a Péterszegi lakótelep, a Péterszegi út és a körforgalom közötti kerékpárút lenne. Ez viszont egy állami területet érint. Ez már egy évek óta húzódó problémás terület, mert a Péterszegi úton élőknek a város irányába a rendkívül forgalmas 42. számú főúton kell átmenni, ami balesetveszélyes. Ott nem lehet gyalogos átkelőhelyet létesíteni, mert 150 méteren belül ott van a körforgalomnál a gyalogos átkelőhely. Ezt csak úgy lehet megoldani, hogy egyrészt a gyalogos, másrészt a kerékpáros közlekedést fel kell vinni a körforgalomhoz a Péterszegi útról. Ehhez viszont meg kell szerezni ennek a területnek a tulajdonjogát. 2 évvel ezelőtt az Önkormányzat a Magyar Nemzeti Vagyonkezelővel elindította ezt a tárgyalást, aminek eredményeképpen az MNV kiadta tulajdonosi hozzájárulását, hogy az Önkormányzat elkezdheti ennek a tervezését és kivitelezését is. Viszont az MNV arról tájékoztatta az Önkormányzatot, hogy mivel ez a terület állami feladatot nem érint, mindenképpen értékesíteni fogja ezt a területet. A terület értékesítésére versenytárgyalás útján került sor, licitálni egy elektronikus rendszeren keresztül lehetett. Így került a nevezett úr birtokába ez a terület. Az Önkormányzat felértékeltette az ingatlant, melynek értékét az ingatlanforgalmi-értékbecslő 2,8 millió forintban határozta meg. A jelenlegi tulajdonos menet közben a tulajdonosi hozzájárulását megadta, tehát a beruházás előrehaladását semmilyen formában nem akadályozza. Azt javasolja, hogy az Önkormányzat ezen az összegen vásárolja meg az ingatlant, mert egyrészt a pályázat megvalósulását veszélyezteti, másrészt a Péterszegi úton élők biztonságos közlekedését szolgálná ennek az ingatlannak a megszerzése.

**Dr. Zákány Zsolt képviselő** hozzátette, hogy nagyon jónak tartja, hogy ez a kerékpárút ott megvalósul, mert valóban komoly a balesetveszély a Péterszegi út vonatkozásában. Véleménye szerint a későbbiekben keresni kellene a lehetőséget ennek a kerékpárútnak a továbbvitelére, mert az autóút mellett élőknek is hasonló gondot jelent a közlekedés, mint a Péterszegi úton élőknek.

Az előterjesztés tárgyalása közben érkezett meg Nagy István, így a Pénzügyi Bizottság létszáma 5 főre változott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**31/2020. (VII. 30.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata a Berettyóújfalu belterület 4 hrsz.-ú, kivett lakóház, udvar megjelölésű 606 m2 területű ingatlan megvásárlására vételi ajánlatot tesz az ingatlan 1/1 hányadú tulajdonosa, Lakatos Zsigmond (4100 Berettyóújfalu, Damjanich u. 20.) részére.

Az Önkormányzat által az ingatlan megvásárlására ajánlott vételár összege az ingatlanvagyon értékbecslő által készített értékelési szakvélemény alapján: nettó 2.800.000-Ft (ÁFA-t nem tartalmaz).

A vételi ajánlat fentiek szerinti elfogadása esetén a Képviselő-testület felhatalmazza a polgármestert az ingatlan adásvételi szerződés megkötésére. Az adásvételi szerződés megkötésével járó költségeket az Önkormányzat, mint vevő viseli, támogatja és a Képviselő-testületnek elfogadásra javasolja.

**Határidő:** 2020. július 31.

 **Felelős:** Dr. Zákány Zsolt elnök

Az Ügyrendi, Közrendvédelmi és Településfejlesztési Bizottság 3 igen, 0 nem, 0 tartózkodás mellett az alábbi határozatot hozta:

**37/2020. (VII. 30.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a határozati javaslatot, mely szerint Berettyóújfalu Város Önkormányzata a Berettyóújfalu belterület 4 hrsz.-ú, kivett lakóház, udvar megjelölésű 606 m2 területű ingatlan megvásárlására vételi ajánlatot tesz az ingatlan 1/1 hányadú tulajdonosa, Lakatos Zsigmond (4100 Berettyóújfalu, Damjanich u. 20.) részére.

Az Önkormányzat által az ingatlan megvásárlására ajánlott vételár összege az ingatlanvagyon értékbecslő által készített értékelési szakvélemény alapján: nettó 2.800.000-Ft (ÁFA-t nem tartalmaz).

A vételi ajánlat fentiek szerinti elfogadása esetén a Képviselő-testület felhatalmazza a polgármestert az ingatlan adásvételi szerződés megkötésére. Az adásvételi szerződés megkötésével járó költségeket az Önkormányzat, mint vevő viseli, támogatja és a Képviselő-testületnek elfogadásra javasolja.

**Határidő:** 2020. július 31.

 **Felelős:** Nagy Istvánné elnök

**2. Napirend:** Előterjesztés „Önkormányzati étkeztetési fejlesztések támogatása” című felhívásra történő pályázat benyújtására

**Muraközi István polgármester** szóbeli kiegészítésében elmondta, hogy lehetőség van az Önkormányzati étkeztetési fejlesztések támogatása című pályázat benyújtására. Ezek a fejlesztések önerőt igényelnek, ami ebben az esetben 25%. Az Önkormányzat a diétás konyhájának a felújítására tesz javaslatot, hiszen egyre nagyobb igény mutatkozik a diétás étkezésre, ugyanakkor maga az épület is nagyon rossz állapotban van. A konyha felújítása nagyon fontos, de szintén fontos kérdés a konyha melletti egykori kollégium épületének sorsa is. Ha lesz rá lehetőség, az egész épületegyüttest szeretné az Önkormányzat TOP forrásból felújítani.

**Dr. Zákány Zsolt képviselő** kérdést tett fel arra vonatkozóan, hogy ez a felújítás milyen műszaki tartalmat jelent? Csak az épület, a konyhatechnika, vagy esetleg mindkettő?

**Sólya László városfejlesztési irodavezető** kiegészítésében elmondta, hogy rövidesen elkezdődik a Bölcsőde fejlesztése, melynek keretében két újabb csoportszobával fog bővülni a Bölcsőde épülete. Ez nyilvánvalóan a gyermeklétszám növekedését eredményezi és a Bölcsődében lévő, jelenleg tálalókonyhaként szolgáló létesítményt át lehetne telepíteni ebbe az újonnan felújítandó épületbe. A beruházás nagy része építési beruházás, ahol a gyerekek járnak be a kollégium felől, ott van egy hosszú folyosó, és azon a szakaszon lenne kialakítva egy új konyha egység, a Bölcsődei konyha oda lenne áttelepítve, illetve a pályázatban meghatározott arány mértékéig eszközbeszerzés is megvalósulna.

**Dr. Zákány Zsolt képviselő** hozzátette, hogy a diétás étkeztetés egy speciális konyhatechnikát is igényel, nem csak a felhasznált anyagokban, hanem a konyhatechnikában is. Kérdést tett fel arra vonatkozóan, hogy akkor ilyen irányú fejlesztés lesz a pályázatban?

**Sólya László városfejlesztési irodavezető** válaszában elmondta, hogy ilyen irányú fejlesztés nem lesz, a Bölcsődei konyha fog áttelepülni ebbe az épületbe és kapcsolódik majd a diétás konyhához.

Az előterjesztés tárgyalása közben érkezett meg Szántai László, így az Ügyrendi, Közrendvédelmi és Településfejlesztési Bizottság létszáma 4 főre változott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**32/2020. (VII. 30.) Pénzügyi Bizottsági Határozat**

 A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete támogatja az „Önkormányzati étkeztetési fejlesztések támogatására” elnevezésű pályázati felhívásra támogatási kérelem benyújtását a KÖSZI Diétáskonyha (4100 Berettyóújfalu, Kossuth utca 35) kapacitásbővítése és fejújítása vonatkozásában a következő finanszírozási feltételekkel:

|  |  |
| --- | --- |
| Teljes költség  | 80.000.000 Ft |
| Támogatási összeg (75 %) | 60.000.000 Ft |
| Önkormányzati önerő (25 %) | 20.000.000 Ft |

A pályázat pozitív elbírálása esetén a 20.000.000 Ft önrészt Berettyóújfalu Város Önkormányzata a 2021. évi költségvetés terhére biztosítja, támogatja és a Képviselő-testületnek elfogadásra javasolja.

**Határidő:** 2020. július 31.

 **Felelős:** Dr. Zákány Zsolt elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**38/2020. (VII. 30.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a határozati javaslatot, mely szerint Berettyóújfalu Város Önkormányzata Képviselő-testülete támogatja az „Önkormányzati étkeztetési fejlesztések támogatására” elnevezésű pályázati felhívásra támogatási kérelem benyújtását a KÖSZI Diétáskonyha (4100 Berettyóújfalu, Kossuth utca 35) kapacitásbővítése és fejújítása vonatkozásában a következő finanszírozási feltételekkel:

|  |  |
| --- | --- |
| Teljes költség  | 80.000.000 Ft |
| Támogatási összeg (75 %) | 60.000.000 Ft |
| Önkormányzati önerő (25 %) | 20.000.000 Ft |

A pályázat pozitív elbírálása esetén a 20.000.000 Ft önrészt Berettyóújfalu Város Önkormányzata a 2021. évi költségvetés terhére biztosítja, támogatja és a Képviselő-testületnek elfogadásra javasolja.

**Határidő:** 2020. július 31.

 **Felelős:** Nagy Istvánné elnök

A két közös napirendi pont megtárgyalása után az Ügyrendi, Közrendvédelmi és Településfejlesztési Bizottság tagjai, illetve a Polgármesteri Hivatal részéről Muraközi István polgármester és Nagyné Székely Katalin aljegyző elhagyták az ülést, munkájukat a Polgármesteri Hivatal kistermében folytatták.

Ezt követően a Pénzügyi Bizottság további egy napirendi pontjának tárgyalása következett. A Pénzügyi Bizottság ülésének levezető elnöke Dr. Zákány Zsolt volt. A levezető elnök megállapította, hogy a Pénzügyi Bizottság 5 fővel van jelen, így határozatképes. A levezető elnök elmondta, hogy az ülés meghívójában egy napirendi pont szerepel, melynek elfogadását szavazásra bocsátotta. A napirend-tervezet elfogadását a Bizottság tagjai 5 igennel, egyhangúlag támogatták.

**3. Napirend:** Előterjesztés a berettyóújfalui 983/6/A/26 hrsz.-ú ingatlan versenytárgyalás útján történő értékesítéséről

**Bónácz János alpolgármester** szóbeli kiegészítésében elmondta, hogy korábbi képviselő-testületi üléseken, illetve az előző ciklusban is felmerült már az igény Szepesi Katalin és családja részéről, hogy a részükre egy kertes családi házat vásároljon az Önkormányzat oly módon, hogy a jelenleg általuk bérelt lakást adja el az Önkormányzat és az abból befolyó bevételből vásárolja meg a Szepesi Katalin által megjelölt, Szemere u. 28. szám alatt található családi házat, melyet bérlőként szeretnének használni. Azt mindenki tudja, hogy Szepesi Katalin hármas ikreknek adott életet, az egyik gyermek pedig sajnos tartósan beteg. Az a megállapodás született, hogy az Önkormányzat megpróbálja ezt a lakást versenytárgyalás útján értékesíteni. Ebben kérnék a Képviselő-testület segítségét. A határozati javaslat a lakás versenytárgyalás útján történő értékesítéséről szól.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**33/2020. (VII. 30.) Pénzügyi Bizottsági Határozat**

 A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete elidegenítésre kijelöli a tulajdonát képező berettyóújfalui 983/6/A/26 hrsz.-ú, a természetben a Berettyóújfalu, József Attila lakótelep D. épület 2. lh. 3/11. ajtó alatti, 54 m2 nagyságú lakást. A nyilvánosan meghirdetendő versenytárgyaláson az ingatlan induló értéke nettó 14.000.000 Ft. Az induló ár alatt az ingatlan nem értékesíthető, támogatja és a Képviselő-testületnek elfogadásra javasolja.

**Határidő:** 2020. július 31.

 **Felelős:** Dr. Zákány Zsolt elnök

A levezető elnök megköszönte a jelenlévők munkáját és az ülést 15:36 perckor bezárta.

k.m.f.

 Dr. Zákány Zsolt Csarkó Imre

 Pénzügyi Bizottság Elnöke Pénzügyi Bizottság Tagja

Szántai László Bottó Gabriella Judit

Ügyrendi, Közrendvédelmi és Ügyrendi, Közrendvédelmi és

 Településfejlesztési Bizottság Tagja Településfejlesztési Bizottság Tagja

Mile Sándor

jegyzőkönyvvezető